BAM บวกแรง 3% รับแผนปี 66 ลุยซื้อหนี้ทะลุหมื่นล้าน โบรกเชียร์ซื้อเป้า 21 บ.
BAM บวกแรง 3% รับแผนปี 66 ลุยซื้อหนี้ทะลุหมื่นล้าน-คู่แข่งชะลอแย่งตลาด โบรกเชียร์ซื้อเป้า 21 บ. พ่วงอัพไซด์สูง 29%  
BAM บวกแรง 3% รับแผนปี 66 ลุยซื้อหนี้ทะลุหมื่นล้าน โบรกเชียร์ซื้อเป้า 21 บ. อัพไซด์สูง 29%  
11 ม.ค. 2566

ผู้สื่อข่าวรายงานว่า วันนี้ (11 ม.ค.66) ราคาหุ้น บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM ณ เวลา 10:26 น. อยู่ที่ระดับ 16.30 บาท บวก 0.50 บาท หรือ 3.16% สูงสุดที่ระดับ 16.40 บาท ต่ำสุดที่ระดับ 15.90 บาท ด้วยมูลค่าการซื้อขาย 458.83 ล้านบาท

โดยก่อนหน้านี้นายบัณฑิต อนันตมงคล ประธานเจ้าหน้าที่บริหาร  BAM เปิดเผยว่า แผนรับซื้อหนี้ที่ไม่ก่อให้เกินรายได้ (NPL) สิ้นปี 65 บริษัทสามารถทำได้ตามเป้าหมายที่กรอบล่างกว่า 8,000 ล้านบาท ซึ่งกรอบเป้าหมายการรับซื้อหนี้เสียทั้งปีของปี 65 วางไว้ที่ระดับ 8,000-9,000 ล้านบาท โดยมาเร่งยอดรับซื้อในช่วงครึ่งหลังของปี 65 และช่วงโค้งสุดท้ายของปี
โดยเฉพาะช่วงสัปดาห์สุดท้ายของเดือน ธ.ค. 65 ที่ธนาคารพาณิชย์หลายแห่งได้นำหนี้เสียออกมาประมูลกันอย่างต่อเนื่อง  ทำให้ยอดรับซื้อหนี้เสียของ BAM กลับมาเติบโตแบบก้าวกระโดดจนเข้าเป้าหมายที่วางไว้ จากช่วงครึ่งปีแรกของปี 65 ที่บริษัทสามารถรับซื้อหนี้ได้ประมาณ 2,000 ล้านบาทเท่านั้น แต่พอมาช่วงเดือน ธ.ค. 65 สามารถประมูลหนี้เข้ามาบริหารได้มากกว่า 6,000 ล้านบาท
สำหรับแนวโน้มการรับซื้อหนี้เสียของ BAM ในช่วงปี 66 ยังคงวางกรอบเป้าหมายรับซื้อหนี้ระดับเดียวกับช่วงปีที่ผ่านมาที่ 8,000-9,000 ล้านบาท และมั่นใจว่าแผนการรับซื้อหนี้ของบริษัทในปีนี้มีโอกาสทะลุเป้าหมายแตะระดับเกิน 10,000 ล้านบาทได้ เนื่องจากมีดีลรับซื้อหนี้เสียจากสถาบันการเงินก้อนใหญ่เข้ามารอไว้แล้ว ประกอบกับแนวโน้มหนี้เสียไหลสู่ระบบมีจำนวนมากขึ้น และคู่แข่งธุรกิจจะลดน้อยลง เนื่องจากต้นทุนทางการเงินเปลี่ยนไปเป็นขาขึ้น หลังจากแนวโน้มอัตราดอกเบี้ยยังเป็นขาขึ้นทั้งในตลาดต่างประเทศและในประเทศ
สำหรับ BAM ไม่กังวลเรื่องของฐานเงินทุน บริษัทมีแผนที่จะกู้เงินวงเงิน 17,000-18,000 ล้านบาท เพื่อนำเงิน 6,000-8,000 ล้านบาทมาใช้คืนหนี้หุ้นกู้ที่ครบอายุในปีนี้ และเตรียมออกหุ้นกู้ชุดใหม่ วงเงินที่เหลือบริษัทจะนำมาใช้หมุนเวียน ส่วนการจ่ายเงินปันผลในงวดถัดไป บริษัทยังคงแผนจ่ายเงินปันผลในระดับสูง ทั้งนี้ ก่อนมีมติเคาะอัตราจ่ายเงินปันผล บริษัทจะทำการสำรวจกับผู้ถือหุ้นรายใหญ่ คือ กองทุนเพื่อการฟื้นฟูและพัฒนาระบบสถาบันการเงิน (FIDF) รวมถึงนักลงทุนรายย่อย ว่ายังต้องการให้ BAM จ่ายเงินปันผลในระดับสูงเหมือนทุกปีหรือไม่ หรือให้จ่ายน้อยลงเล็กน้อยเพื่อให้บริษัทมีฐานเงินในการต่อยอดธุรกิจ ซึ่ง BAM สามารถตอบสนองความต้องการของผู้ถือหุ้นได้ทุกกรณี
ด้านบริษัทหลักทรัพย์ แลนด์ แอนด์ เฮ้าส์ จำกัด ระบุว่า แนวโน้มกำไรไตรมาส 4/65 ของ BAM จะเติบโตจากไตรมาสก่อน และเติบโตจากงวดเดียวกันของปีก่อน จากแนวโน้มการจัดเก็บเงินสดได้เพิ่มขึ้น ประกอบกับเป็นช่วง High Season คาดขายสินทรัพย์รอการขาย (NPA) ได้เพิ่มขึ้น หลังจัดกิจกรรมการตลาดเร่งระบายสต๊อกมากขึ้น อีกทั้งจับมือกับพันธมิตรใหม่ทำระบบ Matching ผู้ซื้อช่วยหนุนยอดขาย NPA ปี 66 แนะนำ “ซื้อ” ราคาเป้าหมาย 21 บาท
บริษัทหลักทรัพย์ ดาโอ (ประเทศไทย) จำกัด ระบุว่า ฝ่ายวิเคราะห์ ยังคงแนะนำ “ซื้อ” หุ้น BAM ราคาเป้าหมาย 18 บาท จากผลการดำเนินงานที่จะขยายตัวดีปี 65-67 EPS CAGR โตเฉลี่ย 18% การทยอยขายหนี้เสียของสถาบันการเงินที่เพิ่มขึ้น ภายหลังที่ชะลอตัวในช่วงปี 63-65 ขณะที่ cash collection ที่เพิ่มขึ้น และทำให้ปี 66 ROAE จะปรับตัวเพิ่มขึ้นเป็น 9% รวมทั้งผลการดำเนินงานในไตรมาส 4/65